Vi var så heldige at booke en uge i sommerferien i Stefans utrolig dejlige feriehus Can Ruega i Sóller. Huset ligger centralt i Sóller - en hyggelig by med gode restauranter, lidt shopping og kun 10 min. i bil til stranden (Port de Sóller). Huset er helt fantastisk - flot indrettet, rent og med gode faciliteter (bl.a pool - dog ikke opvarmet). Stephan var en utrolig god vært - svarede indenfor kort tid på SMS og gav gode tips til markeder og restauranter.
Den eneste udfordring vi havde var parkeringsforholdene - vi havde efter at have læst anmeldelserne lejet en lille bil, men der var kun få pladser og disse var ofte optaget, så det var nødvendigt at parkere på den offentlige p-plads 5 min. gang fra huset.
Vi vil helt klart anbefale huset til andre, og hvis vi igen skal holde ferie på Mallorca, så vil uden tvivl booke Can Ruega igen.
Tak Stephan for en uforglemmelig ferie.